Oznámenie Komisie Európskemu parlamentu podľa druhého pododseku článku 251 ods. 2 Zmluvy o založení ES týkajúce sa spoločnej pozície Rady k prijatiu nariadenia Európskeho parlamentu a Rady o harmonizácii určitej sociálnej legislatívy týkajúcej sa cestnej dopravy a ktorým sa mení a dopĺňa nariadenie Rady (EHS) 3821/85 o záznamových zariadeniach v cestnej doprave /* KOM/2004/0817 v konečnom znení - COD 2001/0241 */





Brusel, 14.12.2004 KOM(2004) 817 v konečnom znení 2001/0241 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o založení ES týkajúce sa spoločnej pozície Rady k prijatiu nariadenia Európskeho parlamentu a Rady o harmonizácii určitej sociálnej legislatívy týkajúcej sa cestnej dopravy a ktorým sa mení a dopĺňa nariadenie Rady (EHS) 3821/85 o záznamových zariadeniach v cestnej doprave 2001/0241 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o založení ES týkajúce sa spoločnej pozície Rady k prijatiu nariadenia Európskeho parlamentu a Rady o harmonizácii určitej sociálnej legislatívy týkajúcej sa cestnej dopravy a ktorým sa mení a dopĺňa nariadenie Rady (EHS) 3821/85 o záznamových zariadeniach v cestnej doprave 1- OKOLNOSTI +++++ TABLE +++++ 2- HLAVNÝ CIEľ NÁVRHU KOMISIE NARIADENIE RADY (EHS) 3820/85 Z 31. DECEMBRA 1985 1 stanovuje pravidlá doby jazdy, pracovné prestávky a doby odpočinku pre vodičov vozidiel, ktoré patria do oblasti pôsobnosti nariadenia s cieľom harmonizovať podmienky hospodárskej súťaže vo vnútroštátnej doprave, ako aj zlepšiť bezpečnosť cestnej premávky a pracovných podmienok vodičov. Vzhľadom na komplexný charakter pravidiel rozdiely v interpretácii a implementácii medzi jednotlivými členskými štátmi a podstatné zmeny v sektore cestnej dopravy za najbližších 15 rokov, Komisia prijala návrh nového nariadenia s cieľom dané pravidlá zjednodušiť, objasniť a aktualizovať. Pokiaľ ide o zjednodušenie, nahradilo zložitý systém kompenzácií pre skrátené denné a týždenné doby odpočinku a minimalizovalo mnohé osobitné dojednania pre konkrétne sektory. Objasnenie bolo zlepšené pridaním značného počtu nových definícií ako aj vytvorením výboru na dohľad nad spornými otázkami, zatiaľ čo výnimky a derogácie boli aktualizované a viac účelovo zamerané tak, aby odrážali rastúce poskytovanie verejných služieb zo strany súkromného sektora a minimalizovali zneužívanie. Lepší výkon bol podporený zavedením pojmu extrateritorialita pre sankcie, prezumpcie zodpovednosti zamestnávateľa a spoluzodpovednosti za celý dopravný reťazec. Komisia taktiež navrhla, aby pravidlá boli založené skôr na pojme „flexibilný týždeň“ ako na kalendárny týždeň. Následné prijatie sektorovej smernice o pracovnom čase, smernice 2002/15/ES,2 založenej na kalendárnom týždni však zdôraznilo potrebu koherentného prístupu. Komisia venovala pozornosť stanovisku Parlamentu k návrhu, ktoré obhajovalo návrat k spôsobu výpočtu kalendárneho týždňa a k väčšej časti flexibilít súčasného nariadenia. Jej zmenený a doplnený návrh obsahoval väčšinu zmien a doplnkov Parlamentu, pričom znovu zaviedol opatrenie o flexibilite, ako je opakované zavedenie dojednaní o obmedzenej kompenzácii pre týždennú dobu odpočinku, pričom sa stále snažilo zachovať rovnováhu s vymožiteľnosťou pravidiel. S cieľom uľahčiť rozpravu v Rade, zmenený a doplnený návrh bol taktiež rozšírený o niekoľko konštruktívnych bodov, kde bol konsenzus v diskusiách v rámci Rady zjavný, ako je aktualizácia ustanovení o digitálnom tachografe v sesterskom nariadení, v nariadení (EHS) 3821/85.3 Súčasne v tomto nariadení a v odpovedi Parlamentu rozšírila počet predchádzajúcich dní, ktoré môžu výkonní pracovníci kontrolovať z 8 na 15, čím umožnila vyššiu mieru vlastného uváženia pri vykonávaní na krajnici. 3- PRIPOMIENKY K SPOLOčNEJ POZÍCII RADA VYKONALA NIEKOľKO VšEOBECNÝCH ZMIEN TÝKAJÚCICH SA NÁVRHU KOMISIE, KTORÉ SÚ PRIJATEľNÉ, KEďžE ZABEZPEčUJÚ PLNENIE JEHO CIEľOV. Prvá sa týka vloženia článku, ktorým sa posúva dátum zavedenia digitálneho tachografu až do 5. augusta 2005. Rada dospela k názoru, že toto poskytne právnu istotu vzhľadom na skutočnosť, že do súčasného zákonného termínu 5. august 2004 nebudú k dispozícii žiadne vozidlá vybavené takýmito tachografmi. Komisia by mohla akceptovať toto ustanovenie, ale s cieľom garantovať úplnú právnu istotu, v texte musí byť špecifikované, že dátum 5. august 2005 nahrádza dátum 5. august 2004 od posledne uvedeného dátumu. Za druhé, spoločná pozícia uvádza kompromisné znenie balíka o denných a týždenných odpočinkoch. V porovnaní sú súčasným nariadením, toto znenie vyvažuje reštriktívnejšie delené ustanovenie o dennom odpočinku 3 hodiny plus 9 hodín, s vylúčením kompenzačných mechanizmov pre zníženie dennej doby odpočinku z 11 hodín na 9 hodín trikrát medzi akékoľvek dve týždenné doby odpočinku. Pokiaľ ide o týždenný odpočinok, súčasné mechanizmy kompenzácie na konci trojtýždňovej doby zostávajú zachované, ale s možnosťou dlhšieho obdobia pre kontrolu na cestách (až do 15 predchádzajúcich dní do 1. 1. 2008 a až do 28 dní po tomto dátume). Navyše, každé dva po sebe nasledujúce týždne, vodič musí vyčerpať obvyklú týždennú dobu odpočinku v trvaní minimálne 45 hodín. Spoločná pozícia taktiež stanovuje podrobnejšiu tabuľku pracovných prestávok. Komisia víta jednoduchosť nového deleného denného odpočinku, ale dojednanie o zníženom dennom odpočinku považuje za krok smerom späť, pokiaľ ide o bezpečnosť prevádzky a pracovné podmienky. Zatiaľ čo akceptuje pokračovanie dlhej kompenzačnej doby pre týždenný odpočinok, považuje nové ustanovenie o požiadavke na minimálny pravidelný týždenný odpočinok za obdobie dvoch týždňov za pokrok a možnosť kontrolovať záznamy až 28 dní na krajnici za výhodu pre vykonávajúcich pracovníkov. Za tretie, spoločná pozícia zahŕňa väčšinu článku 9 o priestupkoch a sankciách zo sesterského návrhu o vykonávaní cestnej dopravy, pre ktorý bola dosiahnutá politická dohoda 11. júna 2004 v Rade pre dopravu, hoci Komisia je sklamaná skutočnosťou, že bol vynechaný zoznam bežných závažných priestupkov. Tieto ustanovenia budú mať z tohto dôvodu priamu účinnosť. Nakoniec, zatiaľ čo zoznam národných derogácií bol mierne rozšírený, celkovo zostáva väčšina všeobecných výnimiek a národných derogácií v spoločnej pozícii reštruktívnejšia ako v nariadení (EHS) 3820/85. Komisia akceptovala v celom rozsahu alebo len sčasti štyridsaťsedem zo šesťdesiatichdeviatich zmien a doplnkov navrhnutých Európskym parlamentom vo svojom prvom čítaní. Z týchto Rada zahrnula tridsaťštyri, buď doslovne alebo v zásade, do svojej spoločnej pozície. 4- podrobné pripomienky komisie 4.1. Zmeny a doplnky akceptované Komisiou a začlenené do spoločnej pozície úplne alebo len čiastočne Nižšie uvedené odkazy sa týkajú úvodných častí a článkov spoločnej pozície. Zmeny a doplnky 1, 33, 37, 44 . Spoločná pozícia sa vracia k systému výpočtu na základe kalendárneho týždňa. Zmeny a doplnky 2 - 5, 7, 12 (časť), 18 (časť), 25 - 27, 30, 41, 43, 51 (časť), 52, 53, 62, 64 (časť), 65 a 66. Všetky tieto zmeny a doplnky prinášajú užitočné znenia a sú premietnuté do spoločnej pozície. Zmeny a doplnky 17 a 54. Pridanie všeobecnej výnimky pre historické vozidlá používané na nekomerčné účely sa javí logické a je zahrnuté do spoločnej pozície. Po dobne môžu byť naďalej vyňaté miestne poštové služby za predpokladu, že riadenie nepredstavuje hlavnú činnosť. Zmeny a doplnky 21, 34, 47 a 107 (časť). Tieto zmeny a doplnky zavádzajú vyšší stupeň flexibility pre priemysel. Zmeny a doplnky 31, 32, 45. Tieto zmeny a doplnky sú súčasťou kompromisného balíka o dennej a týždennej dobe odpočinku. Zmeny a doplnky 48. Táto zmena a doplnok zavádza spoluzodpovednosť pre celý dopravný reťazec. Spoločná pozícia v článku 10 ods. 4 rozširuje zoznam tých, ktorí sú potenciálne spoluzodpovední a koncentruje sa na zmluvne dohodnuté časové harmonogramy. 4.2. Zmeny a doplnky akceptované Komisiou a nevčlenené do spoločnej pozície Zmeny a doplnky 14 – 16. Snahou týchto zmien a doplnkov je rozšíriť oblasť pôsobnosti nariadenia na kuriérske a expresné doučovacie služby ako aj na registrované vozidlá tretej krajiny na celú ich jazdu v rámci Únie. Zatiaľ čo si Komisia uvedomila prospešnosť v obidvoch prípadoch, v Rade sa našla iba malá podpora pre rozšírenie na doručovacie služby, zatiaľ čo o otázke v oblasti pôsobnosti nariadenia AETR pojednáva odlišným spôsobom v spoločnej pozícii. Zmeny a doplnky 28 a 29. Tieto zmeny a doplnky objasňujú definíciu „vodič“ a pridávajú definíciu doby jazdy. Rada uprednostnila pôvodnú širšiu definíciu Komisie v otázke vodiča a dospela k názoru, že definícia „doba jazdy“ bola sporná a zbytočná. Spoločná pozícia sa vracia k pôvodnému návrhu Komisie. Zmena a doplnok 78 časť. Zmena a doplnok opätovne zavádza dva typy skráteného týždenného odpočinku (36 hodín na základni, 24 hodín mimo základne) s kompenzáciou pre diaľkových vodičov v rámci troch týždňov. Komisia prijala znovu zavedenie dvoch typov skráteného týždenného odpočinku spolu so skoršou kompenzáciou za skrátený týždenný odpočinok. Ako súčasť kompromisu o týždennom odpočinku, spoločná pozícia sa vracia k nariadeniu (EHS) 3820/85 pokiaľ ide o mechanizmy kompenzácie, zatiaľ čo upúšťa od dvoch typov skráteného týždenného odpočinku. Zmena a doplnok 42 časť. Zmena a doplnok znovu zavádza pojem deleného denného odpočinku, ktorý Komisia prijala s cieľom umožniť vyššiu flexibilitu pre priemysel. Spoločná pozícia taktiež zahŕňa delený denný odpočinok, nie však v kontexte stanovenom touto zmenou a doplnkom. Zmeny a doplnky 9-11, 60, 63 a 70. Snahou týchto zmien a doplnkov bolo zaviesť vykonávacie opatrenia pre ustanovenia tohto nariadenia. Komisia ich zohľadnila pri formulovaní svojho návrhu o vykonávaní4, a taktiež (pre zmeny a doplnky 9 a 70 (a)) jej zmeny a doplnky k nariadeniu (EHS) 3821/85 s cieľom umožniť kontroly za predchádzajúcich 15 dní na krajnici. Spoločná pozícia presnejšie odzrkadľuje zámer týchto posledných dvoch zmien a doplnkov tým že umožňuje, aby kontroly na krajnici zahŕňali od 1. 1. 2008 až 28 predchádzajúcich dní. 4.3. Zmeny a doplnky zamietnuté Komisiou, ale včlenené do spoločnej pozície Zmena a doplnok 20. Zmena a doplnok sa vracia k širšej všeobecnej výnimke pre špecializované vozidlá určené pre lekárske účely a je zahrnutá do spoločnej pozície. Zmeny a doplnky 23, 24 a 58. Prvými dvomi zmenami a doplnkami sa znovu vkladajú všeobecné výnimky pre vozidlá určené na zber mlieka a dodávku z fariem ako aj pre extenzívny zoznam vozidiel mestského podniku verejných služieb. Zmenou a doplnkom 58 sa opätovne vkladá preprava zabitých zvierat/odpadov z bitúnkov, teraz ako národná derogácia. Spoločná pozícia potvrdzuje všetky ako nepovinné národné derogácie (článok 13 ods. 1, písm. l), h) a n)), pri súčasnom zachovaní redukovaného zoznamu Komisie vozidiel verejnoprospešných podnikov. Zmena a doplnok 49. Toto nahrádza obranu dopravného podniku pred zodpovednosťou za porušenia dvoch ďalších požiadaviek, ktorým je vedenie záznamov a povinnosť preverovať celkový pracovný čas vodiča. Spoločná pozícia včlenila podstatu týchto dodatkov do článku 19(bis). 4.4. Zmeny a doplnky zamietnuté Komisiou a nevčlenené do spoločnej pozície Zmena a doplnok 6. Ukladá za povinnosť, aby kontroly na krajnici pokrývali bežný deň a predchádzajúcich 27 dní. Spoločná pozícia naďalej umožňuje určitú mieru vlastného posúdenia pre vykonávajúcich pracovníkov, dáva im však od 1. 1. 2008 počínajúc možnosť kontroly za predchádzajúcich 28 dní. Zmena a doplnok 8. Snahou tejto zmeny a doplnku je zaviesť konečný termín spätného vybavenia všetkých vozidiel digitálnym tachografom. Ale nie všetky tieto vozidlá sú konštruované tak, aby ich bolo možné vybaviť digitálnym tachografom. Zmena a doplnok 13. Snahou tejto zmeny a doplnku je zahrnúť maximum týždenných limitov pracovného času sektorovej smernice o pracovnom čase, smernica 2002/15/ES, do hlavnej časti tohto nariadenia. Spoločná pozícia neobsahuje formu takejto zmeny a doplnku, ale v každom prípade v článku 6 ods. 2 zachováva jeho podstatu, pričom výslovne uvádza, že maximálny limit pracovného času sa nemôže prekročiť. Zmena a doplnok 19. Zavádza všeobecnú výnimku pre vozidlá používané na účely humanitárnej pomoci. Zmena a doplnok 22. Vyníma vozidlá nepresahujúce 3.5 tony používané pre nekomerčné účely. Ale všetky vozidlá nepresahujúce 3.5 ton sú už vyňaté z oblasti pôsobnosti návrhu. Zmena a doplnok 35 . Znovu sa vkladá celý článok 5 nariadenia (EHS) 3820/85 týkajúci sa minimálneho veku vodičov veľkých nákladných alebo osobných vozidiel. Týmito ustanoveniami sa však už zaoberal článok 5 smernice 2003/59/ES 5 Zmena a doplnok 39. Táto zmena a doplnok limituje povinnosť vodiča zaznamenávať dobu jazdenia na vozidlách mimo oblasti pôsobnosti tohto nariadenia na vozidlá mestskej osobnej dopravy. Spoločná pozícia zahŕňa jazdu na všetkých komerčných vozidlách mimo oblasti pôsobnosti, výslovne však stanovuje, že takáto jazda sa musí zaznamenať ako „iná práca“. Zmena a doplnok 83. Navrhuje 30-minútovú pracovnú prestávku každé štyri a pól hodiny, ktorá môže byť rozdelená na dve doby v trvaní 15 minút. Spoločná pozícia zachováva 45- minútovú pracovnú prestávku, ale umožňuje takúto pracovnú prestávku rozdeliť na aspoň 15-minútové intervaly. Zmeny a doplnky 55 - 57, 59. Snahou týchto zmien a doplnkov znovu vložiť ako národné derogácie určité skupiny vozidiel, ktoré návrh Komisie odstránil. Spoločná pozícia ich nezahŕňala. Zmeny a doplnky 67 a 69. Týmito zmenami a doplnkami sa zavádzajú právne ustanovenia, ktoré sú v rozpore s komitologickými pravidlami. Zmena a doplnok 68. Táto zmena a doplnok vyzýva Komisiu predložiť návrh jednotného výkladu týchto pravidiel. Je na novom výbore, aby bol dosiahnutý spoločný prístup k týmto ustanoveniam. 5- ZÁVER Komisia je toho názoru, že spoločná pozícia jednomyseľne prijatá 9.12.2004 nemení ciele a prístup tohto návrhu a môže ju teda podporiť. 1 Ú. v. ES L 370, 31.12.1985, s. 1. 2 Ú. v. ES L 80, 23.3.2002, s. 35. 3 Ú. v. ES L 370, 31.12. 1985, s. 8. 4 Ú. v. ES L 111, 17.4.2004, s. 75. 5 Ú. v. EÚ L 226, 10.9.2003, s. 4